# Austevoll

### Fra Wikipedia, den frie encyklopædi

Du har nye beskeder (forskel fra næstsidste redigering).

Fakta om Austevoll
Austevolls Kommunevåben | Austevolls beliggenhed i fylket 60°03'10" N, 5°14'18" Ø
Fylke | Hordaland
Kommunesæde | Storebø
Areal | 114 km²
Indbyggere | 4.391 (2006)
Borgmester | Helge André Njåstad
Sprog | Nynorsk
Websted | www.Austevoll.kommune.no

Austevoll er en ø, og en kommune i den vestlige del af Hordaland fylke i Norge. Kommunen ligger ud til Nordsøen, og er ellers omgivet af Sund og Bergen kommuner i nord, Os og Tysnes i øst, og Fitjar og Bømlo i syd. Kommunen består af 667 store og små øer.

Fiskeri har i flere generationer været kommunens hovederhverv. Drift af havbrug havde stor vækst i løbet af 1980'erne og i dag er kommunen regnet som en af landets største lakseopdrætskommuner.

Administrationscenteret i kommunen er Storebø, som også er den største by. Kommunen har en videregående skole, Fiskerfagskolen i Austevoll. Havforskningsinstituttet har forskningsstation i Austevoll.

## [redigér] Geografi

Austevoll består af 667 småkuperede øer og holme. Kommunen har en samlet strandlinje på 337 kilometer, og et areal på 114 km². Det højeste punkt i Austevoll er Loddo på 244 meter. I vest grænser kommunen til Nordsjøen, i nord og nordøst Korsfjorden og Bjørnefjorden, i øst Langenuen, og Selbjørnsfjorden i sør. De største øer i kommunen er Huftarøy, Selbjørn, Hundvåkøy, Stolmen og Storekalsøy.

## [redigér] Demografi

Otte af kommunens 668 øer har fast bosætning året rundt. 29 procent af befolkningen lever i bymæssige områder, disse er Storebø og Bekkjarvik. 28 procent af befolkningen er under 17 år, dette er 4,4 prosent over snittet for hele landet. 4,7 procent af indbyggerne i kommunen er 80 år eller ældre.

### [redigér] Største bygder

|  | Indb. bygd (2005) | Indb. kreds (2001)
1 | Storebø | 1,032 | 1,341
2 | Bekkjarvik | 355 | 489
3 | Kolbeinsvik |  | 481
4 | Vinnes |  | 378
5 | Haukanes |  | 235

### [redigér] Største øer

| Ø | Indb.
1 | Huftarøy | 2,435
2 | Selbjørn | 956
3 | Hundvåkøy | 554
4 | Stolmen | 206
5 | Storekalsøy | 167
6 | Møkster | 65
7 | Litlekalsøy | 26
8 | Lunnøy | 10

## [redigér] Kommunikation

### [redigér] Ekstern kommunikation

Austevoll er knyttet til fastlandet med færger og hurtigbåde. Kommunens vigtigste forbindelse går mellom Austevollshella på Hundvåkøy og Hufthammar på Huftarøy, nordover til Krokeide færgekaj i Bergen. Denne opereres af to bilfærger. Kommunen er knyttet til Stord med bilfærge fra Husavik, på Huftarøy.

Flaggruten, som er en hurtigbådsforbindelsen mellem Bergen og Stavanger, anløber Hufthammar på alle sine ture. Derudover anløber hurtigbådene mellem Bergen og Sunnhordland Austevoll fire gange daglig.

### [redigér] Intern kommunikation

Følgende øer er forbundet med bro:

- Huftarøy og Selbjørn ("Selbjørnsbroen", åbnet 1980)
- Selbjørn og Stolmen ("Stolmasundsbroen", åbnet 1998)
- Hundvåkøy og Litlakalsøy ("Bakkasundsbroen", åbnet 1999)

Mellem Huftarøy og Hundvåkøy går der bilfærge. Her blev det i efteråret 2004 opstartet et broprojekt som skal binde øerne sammen. Projektet består af to dæmninger og to broer. Dette broprojekt forventes færdigt november 2007. Broerne har fået navnet Austevollsbroerne, som et symbol på at kommunen regnes for samlet når broerne er færdige, og 97 procent af befolkningen i kommunen er knyttet sammen.

En hurtigbåd forbinder de mindste øer i vest med resten af kommunen.

| Kommuner i Hordaland Fylke, Norge
--- | ---
| Askøy | Austevoll | Austrheim | Bergen | Bømlo | Eidfjord | Etne | Fedje | Fitjar | Fjell | Fusa | Granvin | Jondal | Kvam | Kvinnherad | Lindås | Masfjorden | Meland | Modalen | Odda | Os | Osterøy | Radøy | Samnanger | Stord | Sund | Sveio | Tysnes | Ullensvang | Ulvik | Vaksdal | Voss | Øygarden

Hentet fra "http://da.wikipedia.org../../../a/u/s/Austevoll.html"

Kategorier: Kommuner i Hordaland | Øer i Hordaland

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- ইমার ঠার/বিষ্ণুপ্রিয়া মণিপুরী
- Deutsch
- English
- Français
- Italiano
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Svenska